19.01.2024

**Comunicat de presă**

**Rezultatele Campaniei Naționale de supraveghere a pieței produselor industriale din domeniul de competență al Inspecției Muncii, conform Programului sectorial pentru anul 2023 – Trimestrul IV, coordonat de către Comisia Europeană**

Inspectoratul Teritorial de Muncă Galați a desfășurat și în trimestru IV 2023 acțiunile de de informare și conștientizare, precum și de verificare prevăzute în metodologia Campaniei Naționale de supraveghere a pieței produselor industriale din domeniul de competență al Inspecției Muncii, campania nr. 5 din Programul Cadrul al Inspecției Muncii pe anul 2023.

A fost organizată, la sediul instituției, *o acțiune de informare și conștientizare* privind modul de respectare a legislației specifice privind supravegherea pieței produselor industriale la care au participat 23 de angajatori/reprezentanți ai angajatorilor.

Obiectivul principal al campaniei a constat în verificarea implementării de către producători, importatori și distribuitori, a prevederilor actelor normative cu privire la introducerea pe piață a produselor reglementate de cele 8 directive europene:

* HG 409/2016 ce transpune Directiva 2014/35/UE privind echipamentele electrice de joasă tensiune;
* Regulamentul UE 2016/425 privind echipamentele individuale de protecție și HG 305/2017;
* HG 1029/2008 privind condițiile introducerii pe piață a mașinilor ce transpune Directiva 2006/42/CE;
* HG 245/2016 ce transpune Directiva 2014/34/UE privind echipamentele utilizate în atmosfere potențial explozive;
* HG 197/2016 ce transpune Directiva 2014/28/UE privind explozibili pentru uz civil;
* HG 1756/2006 ce transpune Directiva 2000/14/CE privind reducerea emisiilor de zgomot în afara clădirilor;
* Regulamentul UE 2016/1628 privind cerințele și omologarea de tip pentru motoarele cu ardere internă pentru echipamente mobile fără destinație rutieră și HG nr. 467/2018;
* H.G. nr. 1102/2014 ce transpune Directiva 2013/29/CE privind articolele pirotehnice.

În trimestru IV al anului 2023 au fost verificate următoarele categorii de produse: grupuri electrogene, scule de mână electrice, echipamente individuale de protecție (mănuși, măști, combinezoane), conductori și cabluri electrice, echipamente individuale de protecție utilizate de către pompieri(costume de protecție, cizme de protecție/bocanci, căști de protecție, mănuși de protecție, etc.), articole pirotehnice categoria F1, P1.

În decursul trimestrului IV din anul 2023, s-au efectuat *18 vizite de inspecție* la producători, importatori și distribuitori de produse acoperite de cele 8 acte normative sectoriale din domeniul de competență al Inspecției Muncii mai sus menționate și au fost *evidențiate în baza de date la nivel național 103 produse*.

În unitățile verificate, inspectorii de muncă au prezentat informații privind aspecte importante ale activității de supraveghere a pieței produselor.

Bogdan Marius TRANDAFIR

Inspector Șef

Carmen Păunica Corodeanu

Inspector,

Compartiment Comunicare și Relații și Publicul